Nakon Chavezove smrti, malo nade u promjene odnosa izmedju Washingtona i Caracasa
Smrt Huga Chaveza otvara pitanja o budućnosti Venecuele, kako unutrašnjoj tako i u odnosima sa drugim zemljama, uključujući i Sjedinjene Države. Analitičari ne očekuju da će se zategnuti odnosi Washingtona i Caracasa ubrzo promijeniti.
Smrt predsjednika Chaveza oplakuju njegove pristalice, dok se mnogi u Venecueli i izvan nje pitaju šta tu zemlju čeka u budućnosti. Kao komandujuća i harizmatična ličnost, Chavez je imao preuveličanu ulogu na svjetskoj sceni - pretežno zahvaljujući neprekidnom izazivanju Sjedinjenih Država protiv - kako je on to vidio - ekonomske i političke dominacije Washingtona u Latinskoj Americi. Michael Shifter je predsjednik Medjuameričkog dijaloga u Washingtonu, i on kaže: On je stalno optuživao Sjedinjene Države da podrivaju njegovu socijalističku revoluciju. Neuspješan državni udar 2002, koji je prećutno podržala i administracija predsjednika Busha, povećala je neprijateljstvo venecuelanskog lidera i njegovih pristalica. Malo je vjerovatno da će se taj antagonizam uskoro promijeniti. Na mitingu održanom na dan Chavezove smrti, podpredsjednik Nicolas Maduro je optužio Washington da vodi zavjeru protiv Venecuele i objavio protjerivanje dvojice američkih diplomata. To ne ide u prilog budućem poboljšanju odnosa, kaže Carl Maecham, iz Centra za strateške i medjunarodne studije i dodaje: Uprkos tome, Venecuela je veliki snabdjevač Sjedinjenih Država naftom - a čak preko jedne neprofitne organizacije obezbjedjuje lož ulje za siromašne Amerikance. Profesor na Američkom univerzitetu u Washingtonu, Philip Brenner, kaže da to pokazuje da bi odnosi dvije zemlje bili bolji, kada bi Washington prihvatio odredjene realnosti. ., govori Brenner Podpredsjednik Maduro, bivši ministar spoljnih poslova i sindikalni lider, će kako se očekuje - za sada vladati Venecuelom i on bi mogao da bude pragmatičniji u odnosima sa Washingtonom, kaže Michael Shifter . ., zaključuje Shifter. U medjuvremenu, Madurove optužbe su odbacili zvaničnici Sjedinjenih Država, a svoje komentare su ograničili na moguće sektore saradnje u eri poslije Huga Chaveza, kao što su borba protiv droge i energetika.